Danmarks Radio
Store norske leksikon,Samfunn,Medier,TV og radio,TV-/radioorganisasjoner og kanaler
Danmarks Radio er det statlige, ikke-kommersielle danske kringkastingsselskapet, opprettet i 1925 som Statsradiofonien. Fra 1959 var navnet Danmarks Radio, mens det nå bare er DR.
Selskapet består av tre deler: DR Radio med 8 radiokanaler, DR TV med 6 fjernsynskanaler og DR Interaktiv. DR har en rekke avdelinger, deriblant distriktskontorer, som er ansvarlig for DRs regionale programmer (regionalt fjernsyn startet i 1983). Kringkastingsvirksomheten finansieres ved hjelp av lisensinntekter. Danmarks Radio ledes av et styre (11 medlemmer) og en generaldirektør.De første forsøkene med lydkringkasting fant i Danmark sted i 1922, og private radioklubber etablerte en rekke senderstasjoner i årene frem til 1925, da staten overtok anleggene. Den første tiden ble det tatt i bruk studioer flere steder i København, men i 1941 ble virksomheten samlet i Radiohuset. De første fjernsynsforsøkene ble satt i gang i 1951, og i 1954 var regulære sendinger i gang. De første bygningene i det nye fjernsynshuset i Gladsaxe ble tatt i bruk 1963, og det tilhørende administrasjonsbygget ble innviet u 1970. Første farge-TV-sending fant sted i 1967. I 2006 åpnet det nye hovedkvarteret DR Byen i Ørestad på Amager.DR er, i likhet med andre nasjonale kringkastingsselskaper i Europa, blitt utsatt for økende konkurranse fra 1980-årene av. Særlig fjernsynet har merket konkurransen, først fra lokalfjernsynsstasjoner, og senere – etter 1988 – fra TV 2, som etter få år gikk forbi DR i seeroppslutning. Les mer i Store norske leksikon medier i Danmark kringkasting